**Білім беру саласы:** Әлеумет

**Бөлімі:** Өзін-өзі тану

**Тақырыбы:** Әлемге сүйіспеншілікпен қараймын

**Мақсаты:** «Өзін-өзі тану» әлемі туралы түсініктерін кеңейту.  **Міндеттері:**
- адам бойындағы құнды қасиеттер туралы түсініктер беру;
- жақсы істер жасай білу іскерліктерін дамыту;
- өзара қамқорлыққа, сүйіспеншілікке, татулыққа тәрбиелеу.

**Көрнекілігі:** Жүрекше, суреттер, үлестірмелі матеиалдар

**Әдіс-тәсілі**: Сұрақ-жауап, Миға шабуыл, ТРИЗ, Монтессори. ТСО

**Шаттық шеңбері**.

“Бақшамызға барамыз” музыка әуенімен
- Балалар, шеңбер неге ұқсайды?

Шеңбер күн сияқты жылы, дөңгелек. Шеңберге жиналған адамдар бір-бірінің бет жүзін, көзін, күлкісін көре алады. Қараңдаршы ! Біз шеңберде тұрғанда барлығымыз бір –бірімізді қуанышты бет- жүзімізді анық көріп тұрамыз. Шаттық шеңберінде бір –бірімізге жақсылық тілеп, қуанышты жүрегіміздің жұлуымен бөлісе аламыз. Сондықтан бұл шеңберді қуаныш , шаттық шеңбері деп атаймыз. Осы шеңберде бір-бірімізге қарап, күлкімізді сыйлаймыз.

**Нұрасыл:**

Кел балалар, күлейік!

Күлкіменен түлейік!

Күлкі көңіл ашады

Күліп өмір сүрейік!

(Шеңбер бойында бір-біріңе тек қана жақсылық тілейтін адамдар ғана жиналады.)

(Жүрекшенітаратып беру, оны құрастыру)

Педагог балаларға түрлі суреттері бар үлестірмелі карточкаларды ұсынады, балалар таңдаулары бойынша алады. Педагог балалардың алған карточкаларындағы бейнеленген суреттерге қарап, бір-бірлеріне тілек айтуларын сұрайды.
Балалар сол сурет арқылы бір-біріне жылы сөздерін айтып, жүрекше суреттерін құрастырады. Балалардың жауаптары төмендегідей болуы мүмкін.
Мысалы:
- Күндей жылы бол! - Алмадай тәтті бол!
- Доптай көңілді бол! - Айдай жарық бол!
- Жүзік сияқты әдемі бол! т.с.с.

- Балалар! Енді бәрің менің қолымдағы әдемі жүрекшеге қараңдаршы, ол бізге әдемі күлкісін сыйлап тұр. Қане, біз де бір-бірімізге жылы жүрекке сияқты әдемі күлкімізді, жылуымызды сыйлайықшы. Жарайсыңдар, балалар! Жылы жүрек біздің бойымызды жылытты. Біздің жылы күлкіміз әрқайсымызды қуанышқа бөледі.

**Аяжан:**

Мынау –менің жүрегім, Бәрі осыдан басталған.

Мынау- басым ақылды, Бәрін осы басқарған.

Мынау –менің оң қолым, Мынау-менің сол қолым. Барлық істі атқарған

**Тыныштық сәті:**

-Балалар,денелерін түзу ұстап, бастарыңды жоғары көтеріп, ыңғайланып отырыңдар, көздеріңді жұмсаңдарда болады. Өздеріңнің тыныс алуларыңды бақылап, бақытқа махаббатпен тыныштық толы таза ауаны тұла бойларыңа толғанын сезінесіңдер.

Ал енді көздеріңді ашсаңдар да болады.

Адам бойындағы жақсы қасиеттер – құнды қасиеттер.

Мейірімді, айналаға сүйіспеншілікпен қарайтын балалар- жақсы балалар!

**Әңгімелеу:**

**Балалардың көз қуанышы.**

В.А.Сухомлинский.

 Көктемнің жайма-шуақ жылы күнінде айнала түгел қуанышқа бөленген еді. Бақтар гүлдеп құстар сайрайды. Көгілдір көк күмбезінде тыраулап тырналар ұшып барады. Алыстан сылдырлап аққан бұлақтың ерке үні естіледі.

 Ал биік ақ қайыңның түбінде кішкентай балақай жылап тұрды. Ол сол мезетте бақтардың қалай гүлдегенін көрмеді. Ол құстардың қалай сайрағанын естімеді. Көгілдір аспан оған қара болып, ал тырналар сынадай тізілген қатары оның көзінен тамған жас секілді елестеді.

 Қасынан өтіп бара жатқан жандар кішкентай баланың өзін де, оның жылап тұрғанын да байқамады. Тек бір қарт ғана баланы байқап, оның қасына келіп, басынан сипады. Қарт балаға көптеген сөздер айтып, әлденелерді жеткізген болады.

 Олар осылай бір сағатқа жуық әңгімелесті. Әңгіменің ақырында бала күлім қақты. Ол енді айналасында бақтардың гүлдеп тұрғанын көрді. Ол құстардың қалай сайрағанын естіді. Көз алдына көгілдір аспандағы тырналардың қанатын әсем қаққаны келді, “Міне, қазір көктем екен”,- деп ойлайды бала.

 Біреудің көзіндегі жасты тиып, жүзінде күлкі ойнату қандай бақыт!

Талқылау сұрақтары:

1.Кішкентай бала табиғаттың сұлулығын неліктен байқамады?

2.Сендердің ойларыңша қарт балаға не айтуы мүмкін.

3.Риясыз сүйіспеншілік өзіңді де, өзгені де қуанышқа, бақытқа жеткізетініне көздерің жетті ме?

4.Осындай оқиғаға тап болсаңдар не істейсіңдер? Мысал келтіріңдер?

**Ал енді балалар,**

**менің Сіздерге сыйлығым бар, қәне назарымызды экранға аударайық**

 **«Адамдардың мейірімділігі»** (видео)

1.      Жас бала құлап қалғанда өтіп бара жатқан адам не істеді?

2.      Адамдар немен айналысып жүр?

3.      Бұл видеода сендер не байқадыңдар?

1.      Видеода қандай адамдар болды?

2.      Олар бір-біріне қандай іс-әрекет жасап жүрді?

3.      Ал біз осылай жасаймыз ба?

**Ойын. «Мен де жақсы бала боламын».**
Педагог балаларды жағымды істерге жұмылдыру мақсатында

«Мен де жақсы бала боламын» ойынын ойнауды ұсынады.
Педагог балалардан көрген мазмұнды суреттері арқылы өздерінің де істеген жақсы істері туралы айтып берулерін сұрайды.
**Мысалы:**
- Мен де атама орнынан тұруға көмектесемін.
- Мен де ініммен ойыншықтармен бөлісемін.
- Мен де үйдегі гүлге су құямын.
- Мен де ата-анамның айтқанын тыңдаймын.
- Мен де өз ойыншықтарымды шашпаймын.

**Дәйексөз: Каюмжан**
Педагог балаларға «Сүйіспеншілік — жүректен» - деген халық даналығының мағынасын ашып түсіндіреді.

**Сергіту сәті:**

“Әлемдегі әдемі гүлдер” музыка әуенімен

**Күн: Аяулым**

– Бар жақсылық жақсы адамның жолында

Жаман болып тумайды ешкім анадан

Жаман адам қайдан шыққан соңында?

Соны ойла да өзіңе – өзің есеп бер.

Көктем – өмір, көгерер бәйшешектер.

Екі жол бар жағаласып жататын

Жақсылыққа апаратын жетекке ер.

**Тәрбиеші:**

— Күн тілегіңе көп рахмет! Балалар саған өздерін не үшін сүйетіні жайлы айтып бергісі келеді. Күн сен өзіңді сүйесің бе?

**Күн:**

— Ия, мен өзімді сүйемін. Өйткені, мен үлкенмін, жарықпын, жылы және өте ыстық боламын. Мен, балалардың үлкен болып өсуіне, бақшаның гүлденуі мен жерді жылытатыным үшін өзімді сүйемін.

**Тәрбиеші:**

 — Әр адам өзінің қасиеттерін ескере отырып сүйе білуі тиіс.

 Сол қасиеттер жайлы тыңдайықшы.

**Әділет**

Сүйіспеншілік – тіршіліктің тірегі. Риясыз сүйіспеншілік – тіршіліктің сәні мен мәнін келтіретін нұр әрі ең басты қуат көзі. Сүйіспеншілікті адам алғаш шыр етіп дүниеге келген сәтінен бастап сезіп, көре бастайды.

**Әлібек**

Мейірімін төккен ата-анасының ыстық құшағында олардың аялы алақанын сезіне жүріп, өмірге төселеді. Есейе келе сүйіспеншілікті айналасынан көру-көрмеуі екіталай. Әйтсе де, адам өмір бойы сүйіспеншілікті іздейтіні анық.

**Б.Нурасыл**

 Жарық дүниеде барлық кедергіні жеңетін күш те осы риясыз сүйіспеншілік.

Шуағын төккен күн көзі және судың буға, одан бұлтқа айналуы, сонан соң жауын болып топыраққа нәр шашуы – ғаламдағы сүйіспеншіліктің жарқын болмысы.

**Анель**

 Масатыдай құлпырған сан алуан гүлдер көз жауын алатын әсемдігімен қараған жанның жанын жадыратып, көңілін шалқытады. Жарық бетіндегі таңғы шықтың күмістей мөлдіреген пәк бейнесінен сүйіспеншілікті қалай сезінбессің?!

**Сабина**

 Кең даланы басына көтере жамырай маңыраған қозы-лақтың берекелі де бейбіт тірліктің бесігін тербеткен үнінен, құлақ құрышын қандыра сайрап, жүрекке шаттық сыйлайтын құстардың әсем әнінен сүйіспеншіліктің әуезді әуенін тыңдау қандай ғанибет!

**Лана**

Өзгелер үшін өмір сүру, өзгелер үшін жанын пида ету – адам баласына ғана тән асқақ сезім. Бұл сезімнің қайнар бастауы риясыз сүйіспеншілікте жатыр. Ендеше жұдырықтай жүрегі сүйіспеншілік деп соққан жандарды адамзаттың ең абзалына теңеу орынды.

**Ақжүрек**

 Риясыз сүйіспеншілікті қарапайым сөзбен айтып жеткізу мүмкін емес... Оны іспен ғана білдіре аласың, себебі ол сезімнің бір бөлшегі, ол адамдар арасындағы жылуды ұялатады. Риясыз сүйіспеншілік, жамандық жоқ жерде бола алады.

**Аруна:**

Бал-бұл жанған гүл шағында

Біз Отанның ұланымыз

Бақытты елдің құшағында

Білім алу ұранымыз

**Олжас:**

Күндей шалқып жүргенің Шаттығының нұры ғой

Шат боп өмір сүргенің Заманының сыры ғой.

Сенің нұрлы жүзіңнен Көрем бақы өмірді

Сенің әрбір сөзіңнен Күй естілер бақытты.

**Дамир:**

Біз өнерге , ұлы өмірге Гүл өмірге иеміз

Көгімізді , көлімізді Елімізді сүйеміз.

**Ойын: «Айна».** (балалар айнаға қарап өздерін не үшін сүйетінін айтады).

**Күн:**

— Балалар сендер де өздеріңнің жақсы қасиеттеріңді тани біледі екенсіңдер.

Әр, уақытта өздеріңді сыйлап, сүйе білуді ұмытпаңдар. (балалармен қоштасады).

**Дәйек сөз: Ролан**

«Адамның жүрегі – сүйіспеншіліктің алтын ұясы» деген халық даналығын сабақтың дәйексөзі ретінде түсіндіреді.

**Шығармашылық жұмыс.**

**Топтық жұмыс.** 3-топ. «Сүйспеншілік» «Татулық» «Достық»

**Тапсырма.**

1. Тапсырма “Күнді”
2. Тапсырма **“Менің әлемім”(Ақжүрек,Сабина, Әділет,Әлібек)**
3. Тапсырма  **«Неге теңеймін». (Ролан, Аяулым, Дамир,Лана,Нурасыл А.)**

 Балаларға күннің, айдың, бұлттың, алманың, гүлдің суреттері таратылып беріледі. Балаларға «анаңды кімге теңейсің» деп сұрағанда қолдарындағы суреттің біреуін көтереді. Сол сияқты атасын, әкесін, ағасын т.б. айтылады.

**Психологиялық дайындық**

Ыңғайланып отырыңыздар, денелеріңізді түзу ұстаңыздар. Қолыңызды тізеңізге немесе үстелге қоюға болады. Көздеріңізді жұмуларыңызды өтінемін.

Елестетіп көріңіздер. Күн нұры сіздің төбеңізден өтіп, кеудеңізге қарай бойлап барады.. Нұр сәулесі сіздің бойыңызға ақырын тарай бастағанын елестетіңіздер. Сіздің қолдарыңыз нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Аяқтарыңыз тек жақсылыққа ғана апарады. Одан нұр аузыңызға, тіліңізге тарайды. Тіліңіз тек шындықты және жақсы, ізгі сөздер ғана айтады.Нұрға толы бүкіл әлем сіздің жүрегіңізде. Оны осындай әсем қалыпта сақтаңыз. Жаймен көзіңізді ашуға болады. Рақмет.

**Жағдаят:**   **Бірінші оқиға «Әткеншек»**
Тәрбиеші: - Биылғы жылдың көктемінде он жетінші шағын ауданына біздің кеншілеріміз балалар үшін ойын алаңың сыйлады. Ойын алаңында әдемі әрі көрікті «әткеншек» теңселіп тұрды. Сол әткеншекте күн шуағындай жарқырап Асылжан деген қыз бала тербеліп отыр екен. Асылжанның көңіл күйі өте көтеріңкі, куанышты болды. Сол аулада Мұхамед, Әділжан деген балалар тұрады екен. Олар әткеншекті көріп, қуанып қалды. Асылжан тербеліп отырған әткеншекке тақалды. Әрі қарай не болды екен? Балалар, оқиғаны аяқтап, ойынды жалғастырыңдар.
**Тәрбиеші:** - Әткеншек, балаларды достастырды. Бірақ үйге қайтатың уақыт келді, достар қол ұстасып үйлеріне қайты.

 **Екінші оқиға «Траншея»**
Тәрбиеші: - Майқұдықтың жаңа ауданында жаңа үй салынды, сол үйдің суық су құбырын өткізуі қалды. Құрылысшылар Өмірсерік, Әлижан суық су құбырын өткізу үшін траншеяны терең қазуға кірісті. Осы уақытта Римма мен Мерейлім деген қыз балалар қош иісті тоқаштар сатып алуға дүкенге шықты. Олардың баратын жолы құрылысшылар қазып жатқан жерінен өту керек екен. Әрі қарай не болды екен? Балалар, оқиғаны аяқтап ойынды жалғастырыңдар.

**Тыныштық сәті:**

— Балалар орындарыңа емін – еркін жайғаса отырыңдар. Көздеріңді жұмыңдар. Терең демалыңдар. Жүрегіміз толы мейірім. Тек жақсы істерді ойлаймыз. Бойымыздағы жақсы қасиеттеріміз арқылы өзімізді құрметтейміз. Енді көздеріңді ашыңдар.

**Тәрбиеші сөзі:**
Адам әрқашан өмірдің жақсы жақтарын көруге талпынуы керек. Ол үшін айналаға жақсы ниет, жағымды ой, жылы жүрекпен қарау қажет.
Риясыз сүйіспеншілік – адамдық өлшемнің белгісі. Адамның риясыз сүйіспеншілігі күллі тіршілікке, болмысқа, адамзатқа арналғанда өзара үйлесімділікке қол жеткізуге болады.
Бүгінгі сабағымызда айтылған ойларды зерделей келе, сүйіспеншілік құндылығының негізінде махаббат және кішіпейілділік, аянбай қызмет ету, мейірімділік қасиеттерінің маңызын ұғынып жүрегіміздің түбіне түйіп қояйық.
Рақмет! Сау болыңыздар!

Баяу музыка қосылады.

Бүгінгі сабақты есімізге түсірейік.

Сүйіспеншілік – үлкен құдіретті күш. Махаббат – скенімді дос, махаббат – шексіз бақыт. Бүгін сабақта нені түсіндік, қандай жақсы ұғымдарды үйрендік?

Бүгінгі сабақтан алған қасиеттерімізді жүрегімізге жеткізіп, сақтайық

**Жүректен-жүрекке :**

**“Әлемді сүйемін” әні орындалады.**

**Тараз қаласы әкімдігінің білім бөлімі**

**№15 бөбекжай-бақшасы МКҚК**

**Ұйымдастырылған оқу қызметі**

**Білім беру саласы: Әлеумет**

**Бөлімі: Өзін-өзі тану**

**Тақырыбы:**

**“Әлемге сүйіспеншілікпен қараймын”**

**№8 “Қонжық” мектепалды топ**

 **Тәрбиеші: Исабекова Ф.А.**

**2019-2020 оқу жылы**